# Správa kontrolóra SAŠŠ

Táto správa postihuje obdobie od predchádzajúceho smenu SAŠŠ, konaného dňa 28. 6. 2022 do 31. 5. 2023.

V priebehu daného obdobia nebolo kontrolórovi SAŠŠ ani kontrolnej komisii u doručené žiadne podanie (ani všeobecné ani podanie vymedzené príslušnými ustanovenia Zákona o športe).

V hodnotenom období kontrolór SAŠŠ vykonával z vlastnej iniciatívy činnosť v súlade s ustanoveniami Zákona o športe:

1. Priebežná kontrola obsahu zápisníc zo zasadnutí najvyššieho orgánu a ich riadneho zverejňovania.
2. Kontrola súladu povinne zverejňovaných údajov a údajov v zdrojovej evidencii SAŠŠ.
3. Kontrola hospodárnosti, efektívnosti, účinnosti a účelnosti použitia verejných prostriedkov za rok 2022 a 2023.

Počas týchto kontrol neboli zistené žiadne nedostatky. Vzhľadom k tejto skutočnosti a k tomu, že kontrolór zväzu nedostal žiaden podnet na riešenie, nebolo potrebné aktivovať na riešenie podania revíznu komisiu a ani vyhotoviť zápis z vykonanej kontroly.

**Kontrolná činnosť revíznej komisie**

Revízna kontrola bola vykonaná revíznou komisiou dňa 29.5.2023 v kancelárii SAŠŠ v Trnave. Hlavným cieľom bola kontrola činnosti NŠO/SAŠŠ v roku 2022, dodržiavanie všeobecne záväzných právnych predpisov podľa zákona 440/2005 Z. z. o športe a ďalších ustanovení a rozhodnutí organizácie v súvislosti s činnosťou organizácie a jej riadenia.

*Činnosť organizácie*

V roku 2022 SAŠŠ čerpala dotáciu - finančné prostriedky z MŠVVaŠ SR vo výške 35.000 eur na Medzinárodné majstrovstvá v cezpoľnom behu, ktoré sa konali v dňoch od 22.4.-27.4.2022 na Štrbskom Plese. Tieto prostriedky boli účelovo vyčerpané.

V roku 2022 zo sekretariátu SAŠŠ ukončili pracovný pomer dve zamestnankyne - A. Ristová a M. Ristová.

SAŠŠ za rok 2022 neuskutočnila AUDIT, nakoľko nemala dostatočnú finančnú dotáciu a nepodliehala tomuto úkonu.

**Hospodárenie za rok 2022, hospodársky výsledok, aj návrh na vysporiadanie hospodárskeho výsledky sú podrobne uvedené vo Výročnej správe za rok 2022.**

**Záver**

Finančné prostriedky, ktoré mala organizácia k dispozícii boli využité v zmysle Smernice o hospodárení a uznesení P SAŠŠ. Verejné prostriedky poskytnuté z MŠVVaŠ SR boli použité hospodárne, efektívne, účinne a účelovo v súlade s podmienkami zmlúv a zákona o športe.

**Navrhnuté opatrenia:**

RK nenavrhuje žiadne opatrenia.

Juraj Nemec, kontrolór SAŠŠ, Banská Bystrica, 31. mája 2023